钦定古今图书集成/历象汇编/岁功典/第097卷 > 闰赋 唐张季友
## 钦定古今图书集成/历象汇编/岁功典/第097卷 > 闰赋 唐张季友

闰之所起，自历而推，得馀日于终岁，爰稽候于正时。
其始也，日之行而疾，月之行而迟，躔次周流，运将穷
矣。毫厘奸度，失是远而“不归馀，何以定一岁之历？不
小正，何以序四时之纪？”于是太史授事，羲和敬理，以
日系月，积三年而成。原始要终，岂周月而已？天时由
之而式叙，国令于焉而合轨。春生夏长，不失其常；东
作西成，孰知所以？雪应冬而絮落，云识夏而峰起。秋
之夕湛露为霜，春之朝坚冰为水。岂不以律之克中，
闰之匪虚？以风以雨兮各得其序，曰寒曰燠兮无悖
于初。国家握乾符，正律书契洛下之言，算定乎一日
之设；考《容成》之律，闰生乎卒岁之馀。故得气正于今，
律移于昔，履端于始节，乃差而匪差，归馀于终，日虽
积而不积。昊天之历象咸若，重黎之职司有辟。候月
盈缺，岂资蓂荚而知；推日短长，不假土圭而测。且夫
夏有伏，冬有腊，匪闰则其气不顺；月有缩，日有盈，匪
闰则其气不成。故有慢时废朔，则曰“不常无艺。”扉
听政，则曰：“假时来岁”，历前古之所重，绵后王之取制。
矧可昭翼翼，扇巍巍，百王之理是倚，庶绩之广焉依？
丕赫哉！我后之正时定历，《尧典》而同归。